Activități recreative, la Iulius Mall
Începând cu data de 25 mai, „Back to Fitness” revine, pe terenul de fotbal de la Iulius Mall, cu sesiuni de mișcare, care îți asigură doza de energie necesară pe tot parcursul zilei. Bucură-te de momentele de socializare și beneficiază de antrenamentele gratuite.
În fiecare sâmbătă, prin intermediul activităților puse la dispoziție de cei de la Creativ&Deco, copiii cu vârsta între 3 și 12 ani sunt invitați, în intervalul orar 14:00-16:00, în zona culoarului Kids, pentru activități practice și recreative.
Official Echipa K.N.R Tuning Show Suceava
Official Echipa K.N.R Tuning Show Suceava anunță prima ediție de tuning show! „Vă așteptăm cu mare drag alături de noi, în perioada 25-26 mai 2024, în municipiul Suceava, la Cetatea de Scaun a Sucevei, unde va fi un weekend incendiar, alături de toți pasionații din zonă și nu numai. Intrarea la eveniment se va face doar pe bază de înscrieri și cu o taxă de 50 de lei pentru participare.”
Joi, 23 mai
Vernisajul expoziției de pictură „Ambivalențe”
La Galeria de artă „Zamca” va avea loc joi, 23 mai, la ora 17:00, vernisajul expoziției de pictură „Ambivalențe”, expoziție semnată de artistul plastic Maria Antoniac, „o pictoriță renumită pentru stilul său unic, care îmbină elemente realiste cu elemente abstracte”.
Expoziția va putea fi vizitată, la Galeria de Artă „Zamca", în perioada 23 mai – 10 iunie 2024, oferindu-vă ample posibilități de a descoperi universul artistic al Mariei Antoniac.
,,Bucovina - Memorie și Identitate”, la Biblioteca Municipală Câmpulung Moldovenesc
La Biblioteca Municipală Câmpulung Moldovenesc, joi, 23 mai, la ora 17:00, în cadrul seriei conferințelor BMCM - ,,Bucovina - Memorie și Identitate”, sunteți invitați să cinstiți, în amintire, personalități marcante ale culturii bucovinene: Vasile Andru - Bucovineanul universal, Vasile și Otilia Sfarghiu – monografii Câmpulungului Moldovenesc. Vor conferenția prof. Ioan Popoiu și Ioan Mugurel Sasu - președinte al Cenaclului ,,Nectarie" Vama.Evenimentul va fi coordonat de bibliotecar Luminița Ignea.
Vineri, 24 mai
Lansare de carte, la Biblioteca Bucovinei
La Biblioteca Bucovinei „I.G. Sbiera”, Sala de Artă „Elena Greculesi”, va avea loc, vineri, 24 mai, la ora 13:00, lansarea volumelor „Paradisul furat” și „Cerșetorii de începuturi”, semnate de Bogdan Galanton-Moroșan. Prezintă: Adrian Dinu Rachieru și Alexandru Ovidiu Vintilă.
Sâmbătă, 25 mai
Rugby, Divizia Națională de Rugby
De la ora 11.00, pe stadionul Unirea din Suceava, CSM Bucovina Suceava întâlnește Sportul Studențesc
De la ora 11.00, pe stadionul Tineretului din Gura Humorului, RC Gura Humorului - Poli Iași
Duminică, 26 mai
Competiție de șah, la Biblioteca Municipală Câmpulung Moldovenesc
Competiție de șah, la Biblioteca Municipală Câmpulung Moldovenesc (BMCM), ediția a II-a. Copiii care au participat la cursurile gratuite de șah ne vor oferi, spun organizatorii, duminică, 26 mai, lecții de măiestrie, curaj și fair-play. Competiția se va desfășura pe patru categorii de vârstă: U8, U10, U12, U14.Înscrieri, la telefon 0757 230 640, Vasile Țâmpău,antrenor. Ultima zi de înscrieri: 24 mai 2024.
Crosul Sucevei - ediția a IX-a, revine în Piața 22 Decembrie din Suceava
Crosul Sucevei - ediția a IX-a, revine în Piața 22 Decembrie din municipiul Suceava, duminică, 26 mai. Startul crosului este de la ora 16:00 și, în această cursă de alergare, se vor alinia cetățeni de toate categoriile de vârstă și gen. Înscrierile se fac la cortul oficial amplasat în Piața 22 Decembrie, cu un act de identitate sau certificat de naștere, pe data de 25.05.2024, între orele 14:00-16:00, și în ziua crosului, între orele 12:00-16:00.
Spectacol de teatru pentru copii, la Casa de Cultură a Sindicatelor Suceava
Golden Party, în colaborare cu Teatrul pentru copii „Piciul Julien” din Chișinău, va invită și vă așteaptă la o călătorie plină de peripeții și aventuri. Oarecum, o continuare a povestirii clasice rusești despre „Mașa și Ursul”. Copiii vor învăța să fie prietenoși, harnici, ascultători și foarte atenți cu oamenii pe care nu-i cunosc. Prietenia dintre ursul Mișa și Mașa stă la baza acestei întâmplări pline de surprize magice. La finalul spectacolului copiii vor se vor întâlni cu Mașa și au posibilitatea de a face poze. Durata spectacolului: 50 de minute.
Spectacol pentru audiență copii +3 ani. Locația: Casa de Cultură a Sindicatelor Suceava, strada Nicolae Bălcescu 4, Data: duminică: 26 mai, la ora 18:00. Bilete: online pe IaBilet: https://goldenparty.iabilet.ro/bilete-suceava-masa-si.../ Biletele se găsesc și la Casa de Cultură a Sindicatelor (casa de bilete).